અમદાવાદના છારાનગરમાં વર્ષોથી દેશી અને વિદેશી દારૂનું વેચાણ થાય છે. અમદાવાદ પોલીસ દ્વારા છેલ્લાં કેટલાય મહિનાઓથી આ વિસ્તારમાં દારૂ વેચનાર ઉપર ધોંસ વધારવામાં આવી છે. પોલીસના સતત ચેકિંગને કારણે જે સ્થાનિકો દારૂના ધંધા સાથે સંકળાયેલા છે તેમનો પોલીસ સામે ગુસ્સો પણ હતો. ગુરૂવારની રાતે સરદારનગર સર્વેલન્સ સ્ક્વોડના પોલીસ સબઈન્સપેક્ટર ડી. કે. મોરી પોતાના સ્ટાફ સાથે શંકાસ્પદ ઘરોમાં તપાસ કરી રહ્યા હતા ત્યારે પોલીસ ઉપર પૂર્વ યોજીત હુમલો કરી દેવામાં આવ્યો. જેમાં PSI મોરી ગંભીર રીતે ઘવાયા હતા. આ ઉપરાંત ત્રણ પોલીસ કર્મચારીઓ પણ ઘવાયા હતા.